Diari Oficial de la Generalitat Valenciana


Sumari del DOGV 7049, del 19-06-2013 (2013/5874)

RESOLUCIÓ de 22 de març de 2013, del secretari autonòmic de Justícia de la Conselleria de Governació i Justícia, per la qual s'acorda ratificar el balanç de liquidació aprovat pel Patronat de la Fundación Pro Esport de la Comunitat Valenciana, així com la baixa registral d'esta en el Registre de Fundacions de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7049

Data del DOGV
:   19-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5874


Data del document
:   22-03-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 22 de març de 2013, del secretari autonòmic de Justícia de la Conselleria de Governació i Justícia, per la qual s'acorda ratificar el balanç de liquidació aprovat pel Patronat de la Fundación Pro Esport de la Comunitat Valenciana, així com la baixa registral d'esta en el Registre de Fundacions de la Comunitat Valenciana. [2013/5874]  
Vist l'expedient sobre la ratificació pel Protectorat de l'acord d'extinció adoptat pel Patronat de la Fundación Pro Esport de la Comunitat Valenciana, d'ara en avant la Fundació, així com la baixa d'esta en el Registre de Fundacions de la Comunitat Valenciana, d'acord amb els següents   
  
Fets  
Primer. Amb data 28 de desembre de 2011, la Fundació presenta l'acord d'extinció adoptat pel Patronat d'esta amb data 10 de novembre de 2011 i protocol·litzat en escriptura pública de 21 de desembre de 2011, autoritzada pel notari del col·legi de València, Alejandro Cervera Taulet, número de protocol 5026, i és la causa d'extinció la impossibilitat del compliment del fi fundacional, de conformitat amb la lletra c, de l'article 31 de la Llei 50/2002, de 26 de desembre, de Fundacions.  
Després de l'informe favorable de la Comissió del Protectorat, de 19 de juny de 2012, es va dictar la Resolució del secretari autonòmic de Justícia de la Conselleria de Justícia i Benestar Social, de 25 de juny de 2012, per la qual s'acorda ratificar l'acord d'extinció de la Fundación Pro Esport de la Comunitat Valenciana.  
  
  
Segon. La Fundació es va classificar per la Resolució de 5 de novembre de 2007, de la Secretaria Autonòmica de Justícia de la Conselleria de Justícia i Administracions Públiques, de caràcter esportiu, i el seu fundador va ser la Generalitat Valenciana, representada per Alejandro Font de Mora Turón i Carlos-Alberto Precioso Estiguín.  
Segons l'article 6 dels estatuts, l'objectiu de la Fundació és «desenrotllar i impulsar el moviment olímpic i paralímpic a la Comunitat Valenciana, sota els principis de la Carta Olímpica, unint la cultura, l'educació i l'esport per al desenrotllament integral de la societat i contribuir així a un món millor i més pacífic, sense discriminacions de cap classe i per mitjà de la divulgació de l'esperit i la filosofia de l'olimpisme».  
  
Tercer. Esta extinció s'emmarca dins del procés de reestructuració de sector públic fundacional iniciat pel Consell, i que va suposar l'adopció de l'Acord del Consell, de 2 de desembre de 2011, en el qual es va autoritzar l'extinció de tot un conjunt de fundacions pertanyents al sector públic de la Generalitat, entre estes la de la Fundación Pro Esport de la Comunitat Valenciana.  
En l'esmentada sessió de 10 de novembre de 2011, tal com queda protocol·litzat en l'escriptura pública esmentada, es va designar liquidador l'economista José Ignacio Marqués Andrés, i se'l va apoderar per a cobrar els crèdits pendents si els hi haguera, pagar els deutes i formalitzar els actes pendents d'execució, sense que puga contraure més obligacions que les necessàries per a la liquidació.  
El Patronat va acordar, igualment, en la dita reunió que el romanent resultant després de la liquidació es transferiria a la Generalitat, i en concret, a la Direcció General de l'Esport, que assumirà totes les funcions i treballs que realitzava la Fundació.  
Respecte d'això, l'article 32.3 dels estatuts de la Fundació assenyala que «Els béns i drets resultants de la liquidació revertiran en el seu fundador».  
  
Quart. Amb data 13 de juny de 2012, va ser aportat el certificat del secretari del Patronat de la Fundació el qual dona fe que en la reunió del dit òrgan de 31 de maig de 2012, es va aprovar per unanimitat el balanç de liquidació final, i es va assenyalar, així mateix, que tal com marquen els estatuts els béns i els drets resultants revertixen en la Generalitat Valenciana.  
Es va aportar el balanç esmentat i el comprovant d'entitat bancària de la transferència realitzada a la Generalitat, per valor de 1.603,71 euros.  
Consta, en l'expedient, un primer informe de la Secció de Comptabilitat del Servici d'Entitats Jurídiques, de 14 de juny de 2012, en el qual s'assenyalava que: «Des del punt de vista econòmic comptable, s'estima que l'expedient d'extinció està suficientment documentat i en conseqüència s'emet un informe favorable sobre l'expedient d'extinció, no obstant això, pel fet de figurar encara en el balanç d'extinció comptes de deutors i creditors pendents de saldar, no serà possible determinar el romanent a transferir a la Generalitat fins al tancament de les pertinents operacions de liquidació, que en tot cas s'hauran d'explicar i justificar convenientment abans d'autoritzar la liquidació presentada en data 13 de juny de 2012».  
Després del dit informe, ja en la fase de liquidació, i a sol·licitud de la Secció de Comptabilitat, van ser presentats per la interessada els documents següents:  
En data 14 de juny de 2012, la interessada presenta un escrit en què adopta el compromís formal d'aportar l'auditoria dels comptes de l'any 2011 una vegada esta s'haja efectuat.  
En data 6 de juliol de 2012, explicació de la Fundació relativa a la baixa en els balanços d'esta de la subvenció concedida l'any 2010 pel Consell Valencià de l'Esport.  
En data 19 de novembre de 2012, a petició de la Secció de Comptabilitat, informe del liquidador, relatiu a les últimes operacions de liquidació realitzades.  
En data 20 de novembre de 2012, escrit del Consell Valencià de l'Esport, en el qual s'explica la baixa i l'anul·lació en els seus estats comptables de la subvenció concedida a la Fundació en l'exercici 2010.  
Arran d'estes informacions es va emetre un nou informe de la dita Secció de Comptabilitat, de 26 de novembre de 2012, en el qual, després de fer referència al compliment de les seues obligacions comptables, i després de l'anàlisi del balanç de liquidació aportat el 13 de juny de 2012 i de la documentació posterior sol·licitada per la Secció, es conclou assenyalant: «Des del punt de vista econòmic comptable, s'estima que l'expedient d'extinció-liquidació està suficientment documentat i encara que el Patronat no puga acreditar la integritat de la totalitat de la dotació fundacional, inicialment era de 68.933,90 euros i finalment s'ha transferit un romanent de 1.603,71 euros, no pareix que este siga un cas de deficient administració, ja que sí que ha justificat la seua aplicació a activitats fundacionals i a operacions de liquidació. Per tot l'anterior s'emet un informe favorable a la present extinció-liquidació».  
  
  
Sext. Atesos els antecedents esmentats, la comissió de Protectorat, en la sessió de 12 de març de 2013, va informar favorablement, entre altres, sobre el punt del dia corresponent a la ratificació del balanç de liquidació aprovat pel Patronat de la Fundación Pro Esport de la Comunitat Valenciana, en els termes expressats en els apartats precedents.  
  
  
Fonaments de dret  
Primer. L'article 9 del Decret 05/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost, del Consell, determina que a esta Conselleria li correspon exercir, entre altres, les competències en matèria de fundacions.   
  
Segon. L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, establix que el Protectorat d'estes fundacions l'exercix la conselleria competent en matèria de fundacions, i li correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre el present expedient per delegació de l'exercici de competències en virtut del que disposa la Resolució de 15 d'octubre de 2011, de la Conselleria de Justícia i Benestar Social, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana,  
«1. L'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial, s'inscriuran en el Registre de Fundacions de la Comunitat Valenciana».  
El dit article 31 de la Llei 50/2002, assenyala:   
«La fundació s'extingirà:  
c) Quan siga impossible la realització del fi fundacional, sense perjuí del que disposen els articles 29 i 30 de la present llei.  
D'acord amb el que indica l'article 32 del mateix text legal, relatiu a les formes d'extinció:  
«2. En els supòsits previstos en els paràgrafs b, c i e de l'article anterior, l'extinció de la fundació requerirà l'acord del Patronat ratificat pel Protectorat.  
Si no hi haguera acord del Patronat o este no fóra ratificat pel Protectorat, l'extinció de la fundació requerirà una resolució judicial motivada, que podrà ser sol·licitada pel Protectorat o pel Patronat, segons els casos».  
  
Quint. De conformitat amb l'article 26 de l'esmentada Llei 8/1998,   
«Article 26. Liquidació  
1. L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que el realitzarà el Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Dictada esta, es procedirà a complir el que disposa l'apartat següent per a finalitzar la liquidació. Conclosa esta, es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre a què s'adjuntarà el certificat de l'acord aprovatori del balanç de liquidació, la ratificació d'este pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre si són operacions pendents d'execució o formalització hauran de ser dutes a terme pel Protectorat.  
  
2. Els béns i els drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. A falta d'això, este destí podrà ser decidit, en favor de les mateixes fundacions i entitats mencionades, pel Patronat, quan tinga reconeguda esta facultat pel fundador i, a falta d'eixa facultat, correspondrà al Protectorat complir eixa comesa.  
  
3. Les fundacions constituïdes per persones juridicopúbliques podran preveure en els seus Estatuts que els béns i drets resultants de la liquidació revertisquen en el seu fundador».  
Així mateix, els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, regulen els requisits i procediments d'extinció i liquidació de les fundacions.  
De tal forma, l'article 39 de l'esmentat Reglament establix que:  
«1. Quan el Patronat acorde extingir la fundació per haver-se realitzat íntegrament el fi fundacional, per ser impossible la seua realització o per concórrer qualsevol altra causa prevista en l'acte constitutiu o en els Estatuts, haurà de sol·licitar la ratificació del Protectorat, per a la qual cosa adjuntarà la documentació següent:  
a) Certificat de l'acord d'extinció adoptat pel Patronat, emés pel secretari o la secretària amb el vistiplau del president o la presidenta.  
  
b) Memòria justificativa de la concurrència d'una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de realitzar el fi fundacional, caldrà justificar, a més, la improcedència o la impossibilitat de modificar els estatuts o de dur a terme un procés de fusió.  
  
c) Els comptes de l'entitat a la data en què es va adoptar l'acord d'extinció.  
d) El projecte de distribució dels béns i drets resultants de la liquidació i, en el cas de no dur-se a terme pel mateix Patronat, la proposta de designació de liquidadors i el pla d'actuació d'estos».  
  
Per la seua banda l'article 40.2 del dit Reglament assenyala que:  
«Durant el procés de liquidació, el Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Sense perjuí de l'anterior, el Patronat podrà apoderar o delegar l'execució material dels seus acords relatius al procés de liquidació».  
  
Sext. Quant a l'extinció de fundacions integrants del sector públic de la Generalitat s'exigix, a més dels requisits generals, els següents:  
  
a) L'acord del Consell (article 34 esmentat de la Llei 8/1998), de la mateixa manera que el va requerir la seua constitució.  
b) Respecte de l'obligació d'estar al dia en les seues obligacions comptables, ha de tindre's present el text refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 juny de 1991, del Consell de la Generalitat Valenciana, que disposa:  
  
- En l'article 5: «Tindran la consideració de fundacions públiques de la Generalitat Valenciana, als efectes d'esta llei, les fundacions en la dotació de les quals participen majoritàriament, directament o indirectament, la Generalitat Valenciana, les seues entitats autònomes o altres entitats que formen el seu sector públic. La seua creació requerirà en tot cas autorització prèvia del Govern Valencià.  
- I en l'article 63 bis: «La Intervenció General de la Generalitat Valenciana realitzarà anualment l'auditoria dels comptes anuals de les entitats autònomes, empreses i fundacions a què es referix l'article 5 d'esta llei».  
  
Sèptim. L'esmentat article 26 de la Llei 8/1998, de 9 de desembre, de Fundacions de la Comunitat Valenciana disposa:  
«2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen sigut designats en el negoci fundacional o en els Estatuts de la Fundació extingida. A falta d'això, este destí podrà ser decidit, en favor de les mateixes fundacions i entitats mencionades, pel Patronat, quan tinga reconeguda esta facultat pel fundador i, a falta d'eixa facultat, correspondrà al Protectorat complir eixa comesa.  
  
3. Les fundacions constituïdes per persones juridicopúbliques podran preveure en els seus Estatuts que els béns i drets resultants de la liquidació revertisquen en el seu fundador.  
Per la seua banda, els Estatuts de la Fundació disposen en l'article 36 que, «els béns i drets resultants de la liquidació es destinaran a una entitat que perseguisca fins d'interés general o a la Generalitat».   
  
Octau. Atés l'article 47.14 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres: «L'extinció de la fundació, la liquidació d'esta i el destí donat als béns fundacionals».  
  
  
Nové. S'ha donat compliment al que preveu l'article 41.2.g del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, que establix:   
«2. En l'exercici de les funcions que li corresponen, el Protectorat podrà sol·licitar informe de la comissió i, en particular, en els supòsits següents:  
g) En l'exercici de les potestats que té atribuïdes en matèria de modificació, fusió i extinció de fundacions».  
Vistos els preceptes legals citats, els articles 39 i 40 del Reglament de Fundacions de la Comunitat Valenciana (aprovat pel D 68/2011, 27.05.2011, del Consell) i la resta de generals de pertinent aplicació, així com el que ha informat la Comissió del Protectorat de 12 de març de 2013, resolc:  
  
Primer  
Ratificar el balanç de liquidació aprovat pel Patronat de Fundación Pro Esport de la Comunitat Valenciana en els termes descrits en la present resolució.  
  
Segon  
Inscriure en el Registre de Fundacions de la Comunitat Valenciana la ratificació del balanç de liquidació esmentat.  
  
Tercer  
Acordar la baixa registral de l'esmentada Fundació en el Registre de Fundacions de la Comunitat Valenciana, una vegada acreditada per esta la transferència del romanent de la liquidació a la Generalitat.  
  
Notifiqueu la present resolució, que és definitiva en via administrativa, i en contra podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, un recurs potestatiu de reposició, en el termini d'un mes, davant del conseller de Governació i Justícia, o qualsevol altre recurs que considere procedent.   
  
València, 22 de març de 2013.- El secretari autonòmic de Justícia: Antonio Gastaldi Mateo.